Afrika
An eil kevandir e-keñver gorread koulz ha poblañs eo Afrika. En em ledañ a ra war 30 221 532 km2 gant an inizi nes dezhi, da lavaret eo war 20,30 dre gant eus gorread an douaroù a gaver er Voul-douar. En e 54 riez ez eus 1 miliard (2010) a annezidi o vevañ, war dro 16 % eus poblañs ar bed.

Gerdarzh 

Dont a ra an anv eus an hini roet gant ar Romaned, Africa terra = douar an Afri (Afer eo an unander e latin), pa n’anavezent nemet lodenn Norzh ar c'hevandir. Pa zeuas Norzhafrika da vezañ ur broviñs roman ne oa douar an Afri nemet Tunizia vodern, Kartada o vezañ ar gêr-benn d'ar mare-se.

Un nebeud martezeadennoù war gerdarzh an anv : 
 
 Afar (poultrenn) e fenikianeg 
 meuriad an Afri, ur bobl Berber a c'hellfe bezañ bet o chom war-dro Karthada 
 aphrike, ur ger henc'hresianeg a c'hellfe talvezout evit "ha n'eo ket yen" 
 aprica e latin, ur ger a dalvez an amzer-nevez 

Egipt a veze renket en Azia a-raok an douaroniour Ptolemaios (85 - 165), hemañ eo a lakaas an harz etre Afrika hag Azia a-hed Kanol Suez hag ar Mor ruz.

Lodennoù Afrika
Afrika ar C'hornaoueg
Afrika ar C'hreiz
Afrika an Norzh
Afrika ar Reter
Afrika ar Su

Istor 
Hervez an holl henzenoniourien eo Afrika kavell an denelezh. Emdreiñ a ra Homo Sapiens etre 200 ha 100 000 bloaz zo. Goude e emdroadur e krog da vont er-maez eus Afrika etre 80 ha 50 000 bloaz zo. 

N'eo ket deuet ar gounezerezh er memes mare e pep lec'h, a-wechoù araok a-wechoù goude an doñvañ chatal.

Hieroglifoù Egipt kentañ a zo etre -3800 ha -3000 en Abidos e-pad Sevenadur Nakada (prantad raktierniezh Henegipt).

E-tro an c'hentañ milved kent JK en em skign labour an houarn e Norzhafrika hag e Norzh Afrika issahara, hag e -700 e Kornôg Afrika.

Liammoù diavaez 
 Kartennoù eus Afrika

 
Douaroniezh Afrika